Nyota ya mshambuliaji na nahodha wa Mabingwa Ligi Kuu Soka Tanzania Bara Simba SC John Bocco imezidi kung’ara baada ya Kaimu Kocha Mkuu wa Taifa Stars Ndayiragije Etienne kumteua kuwa kuwa nahodha wa timu ya Taifa ‘Taifa Stars’ kwa wachezaji wa ndani, akisaidiwa na Juma Kaseja, Kelvin Yondan pamoja na Erasto Nyoni. Ikumbukwe wakati akikipiga katika klabu ya Azam, Bocco alikuwa nahodha na punde baada ya kuhamia Simba akapewa unahodha pia.  Taifa Stars inajindaa na mchezo wa CHAN dhidi ya majirani zetu Timu ya Taifa ya Kenya ‘Harambee Stars’, mchezo ambao utafanyika Jumapili Julai 28 katika Uwanja wa Taifa, jijini Dar es Salaam.  Taifa Stars na Harambee Stars walikuwa kwenye kundi moja katika Michuano ya Kombe la Mataifa ya Afrika, ambapo katika mchezo wao, Harambee Stars walifanikiwa kuibuka na ushindi wa mabao 3-2. Timu nyingine katika kundi hilo zilikuwa ni Senegal pamoja na Algeria ambao ndio mabingwa wa michuano ya AFCON. 